Gebenlapė veronika

Gebenlapė veronika (Veronica hederifolia) – gyslotinių (Plantaginaceae) šeimos žolinis vienmetis arba dvimetis augalas. Paplitęs didesniojoje Europos dalyje (išskyrus šiaurę ir pietus), Vidurinėje Azijoje, Kaukaze, Artimuosiuose Rytuose, Irane, vietomis Pietų Azijoje, Šiaurės Amerikoje.

Augalo stiebas gulsčias arba kylantis, 8–30 cm (kartais iki 60 cm) aukščio. Lapai apskriti, skiautėti, su 3–7 skiautėmis. Taurelės skiltys plačios, pamatas širdiškas, kraštai blakstienoti, vaisiams išaugus ji padidėja ir atsilenkia atgal. Vainikėlis 2–2,5 mm pločio, šviesiai mėlynas arba violetinis.http://savasukis.lt/produktai-ukiui/augalu-apsauga/zoles/gebenlape-veronika-82 

Auga šviesiuose miškuose, pakelėse, laukuose, šabakštynuose. Lietuvoje gebenlapė veronika labai reta, įrašyta į Raudonąją knygą. Auga Kuršių nerijoje (Juodkrantės kraštovaizdžio draustinyje).

 Šaltiniai 

Kategorija:Gyslotiniai